thecodefatherco/RoDrive huggingface dataset:
Întrebare: Ce manevre sunt interzise pe autostradă?
Variante de răspuns:
Oprirea și efectuarea unei pene de cauciuc
Învățarea conducerii unui vehicul
Încercarea prototipurilor de șasiuri și de vehicule cu motor
Răspuns corect: Învățarea conducerii unui vehicul
Încercarea prototipurilor de șasiuri și de vehicule cu motor
Explicație: Oprirea pentru efectuarea unei pene de cauciuc sau pentru oricare altă situație de urgență este permisă pe banda de urgență. Pe autostradă se interzice învățarea conducerii vehiculelor și încercarea prototipurilor de șasiuri și autovehicule.
Întrebare: În care dintre situații se reține certificatul de înmatriculare sau înregistrare?
Variante de răspuns:
Când inspecția tehnică periodică a expirat
Dacă zgomotul în mers sau staționare depășește limita legală admisă
Când motorul emite noxe poluante peste limitele legale admise
Răspuns corect: Când inspecția tehnică periodică a expirat
Dacă zgomotul în mers sau staționare depășește limita legală admisă
Când motorul emite noxe poluante peste limitele legale admise
Explicație: Certificatul de înmatriculare sau de înregistrare ori dovada înlocuitoare a acestuia se reține de către poliția rutieră în următoarele cazuri:
Întrebare: Este permisă staționarea vehiculelor pe timpul nopții pe partea carosabilă a unui drum comunal neiluminat?
Variante de răspuns:
Da, dacă se aprind luminile de poziție sau de staționare
Nu, întrucât în toate cazurile se interzice pe timpul nopții staționarea pe partea carosabilă
Da, dacă în afara luminilor de poziție, prezența vehiculului este semnalizată și cu ajutorul triunghiurilor reflectorizante
Răspuns corect: Da, dacă se aprind luminile de poziție sau de staționare
Explicație: Atunci când staționați cu vehiculul pe timpul nopții pe partea carosabilă a unui drum comunal neiluminat trebuie să puneți în funcțiune luminile de poziție sau de staționare. Un vehicul poate fi oprit sau staționat pe partea carosabilă a unui drum, cu toate luminile stinse, în locurile în care aceste manevre sunt permise, atunci când se află pe un drum iluminat, astfel încât vehiculul este vizibil de la o distanță de cel puțin 50 metri sau dacă acesta este scos în afara părții carosabile, pe un acostament consolidat. Prin urmare, dacă drumul este neiluminat, trebuie sa punem în funcțiune luminile de poziție sau de staționare. Nu în toate cazurile se interzice pe timpul nopții staționarea vehiculelor pe partea carosabilă. Dăm următoarele două exemple: Se poate staționa pe timpul nopții pe partea carosabilă: Triunghiurile reflectorizante se vor folosi în caz de imobilizare involuntară a vehiculului pe partea carosabilă, ca de exemplu un vehicul care are o problemă tehnică și a rămas în pană pe partea carosabilă. Vă recomandăm să consultați și articolele din legislația rutieră actualizată ce se găsesc puțin mai jos.
Întrebare: Ce se înțelege prin conduită preventivă?
Variante de răspuns:
Un concept valabil pentru conducătorii auto începători
Comportamentul rutier care asigură prevenirea accidentelor, prin anticiparea și evitarea acțiunilor incorecte ale partenerilor de drum, precum și adaptarea vitezei de deplasare la condițiile meteo-rutiere specifice
Calitatea unor conducători auto de a circula prudent, cu viteză redusă, pentru a nu crea neplăceri în trafic celorlalți utilizatori ai drumului public
Răspuns corect: Comportamentul rutier care asigură prevenirea accidentelor, prin anticiparea și evitarea acțiunilor incorecte ale partenerilor de drum, precum și adaptarea vitezei de deplasare la condițiile meteo-rutiere specifice
Explicație: Conduita preventivă este acel comportament rutier care asigură prevenirea accidentelor, prin anticiparea și evitarea acțiunilor incorecte ale partenerilor de drum, precum și adaptarea vitezei de deplasare la condițiile meteo-rutiere existente. Conduita preventivă este cea care asigură siguranța și fluenta traficului rutier.
Întrebare: Când se aplică regulile conduitei preventive?
Variante de răspuns:
Când conduceți efectiv autovehiculul / tractorul agricol sau forestier pe drumurile publice
Când autovehiculul / tractorul agricol sau forestier este oprit pe partea carosabilă
Atât în timpul conducerii efective, cât și atunci când autovehiculul / tractorul agricol sau forestier este oprit
Răspuns corect: Atât în timpul conducerii efective, cât și atunci când autovehiculul / tractorul agricol sau forestier este oprit
Explicație: Conduita preventivă este cea care asigură siguranță și fluență traficului rutier. Se aplica atât în timpul conducerii efective, cât și atunci când autovehiculul / tractorul agricol sau forestier este oprit.
Întrebare: Conducătorului de vehicul i se interzice:
Variante de răspuns:
Să arunce din vehicul obiecte, substanțe sau alte bunuri
Să deschidă ușile, dacă vehiculul este oprit sau staționat pe partea carosabilă
Să folosească instalația de sonorizare cu care este echipat vehiculul
Răspuns corect: Să arunce din vehicul obiecte, substanțe sau alte bunuri
Explicație: Conducătorului de autovehicul i se interzice să arunce, pe drumurile publice, din autovehicul obiecte, materiale sau substanțe. Este permisă deschiderea ușilor atunci când vehiculul este oprit sau staționat pe partea carosabilă, dar cu condiția de a se asigura înainte de acestea. Este permisă instalația de sonorizare cu care este echipat autoturismul, dar este interzisă folosirea acesteia la un nivel de zgomot care ar afecta deplasarea în siguranță a lui și a celorlalți participanți la trafic.
Întrebare: Cum se pedepsește conducerea pe drumurile publice a unui autovehicul din categoria C, de către o persoană al cărei permis este valabil pentru categoria B?
Variante de răspuns:
Penal
Contravențional
Amendă contravențională și reținerea permisului de conducere
Răspuns corect: Penal
Explicație: Conducerea pe drumurile publice a unui vehicul pentru care legea prevede obligativitatea deținerii permisului de conducere de catre o persoană al cărei permis de conducere este necorespunzător categoriei sau subcategoriei din care face parte vehiculul respectiv, ca de exemplu conducerea unui autovehicul din categoria C de către o persoană al cărei permis este valabil pentru categoria B, constituie infracțiune și se pedepsește penal, cu închisoare de la 6 luni la 3 ani sau cu amendă.
Întrebare: Conducătorul unui autoturism poate transporta obiecte al căror gabarit depășește, împreună cu încărcătura, dimensiunile acestuia?
Variante de răspuns:
Da, dacă extremitatea obiectelor este semnalizată cu un steag roșu
Nu
Da, dacă obiectele depășesc lățimea autovehiculului
Răspuns corect: Nu
Explicație: Conducătorului de autoturism îi este interzis să transporte în și pe acesta obiecte a căror lungime sau lățime depășește, împreună cu încărcătura, dimensiunile acestuia. Încălcarea acestor reguli se consideră contravenție și se sancționează cu amenda contravențională prevăzută în clasa a III-a de sancțiuni.
Întrebare: Perna de aer (AIRBAG-ul) asigură:
Variante de răspuns:
Amortizarea rapidă a trepidațiilor datorate denivelărilor existente pe drumul public
Protecția suplimentară a persoanelor în cazul unui impact puternic al autovehiculului
Posibilitatea conducerii relaxate, cu capul sprijinit de aceasta
Răspuns corect: Protecția suplimentară a persoanelor în cazul unui impact puternic al autovehiculului
Explicație: AIRBAG-ul (perna de aer) are rolul de a proteja pasagerii autovehiculului de lovirea de părțile dure ale interiorului autovehiculului în cazul unui impact puternic datorat accidentelor. AIRBAG-ul nu are legătură cu conducerea relaxată sau cu amortizarea trepidațiilor.
Întrebare: La întâlnirea cărui indicator conducătorul auto nu are prioritate de trecere?
Variante de răspuns:
„prioritate pentru circulația din sens invers”
„prioritate față de circulația din sens invers”
„drum cu prioritate”
Răspuns corect: „prioritate pentru circulația din sens invers”
Explicație: La întâlnirea indicatorului „Prioritate pentru circulația din sens invers” conducătorul de vehicul pierde prioritatea față de vehiculele care circulă din sens opus. La întâlnirea indicatorului „Prioritate față de circulația din sens invers” conducătorul de vehicul are prioritate față de vehiculele care circulă din sens opus. La întâlnirea indicatorului „Drum cu prioritate” conducătorul de vehicul are prioritate de trecere. Atenție! Se întreabă „cândNUare prioritate”.Prin urmare, conducătorul autoNU are prioritatede trecere la întâlnirea indicatorului „Prioritate pentru circulația din sens invers”.
Întrebare: Ce vehicule au voie să pătrundă în intersecție la culoarea roșie a semaforului?
Variante de răspuns:
Niciun vehicul, cu excepția celor destinate stingerii incendiilor, ale ambulanței și ale poliției, când se deplasează în acțiuni de intervenție sau în misiuni care impun urgență
Autovehiculele care virează la stânga
Autovehiculele poliției și cele care execută virajul la stânga
Răspuns corect: Niciun vehicul, cu excepția celor destinate stingerii incendiilor, ale ambulanței și ale poliției, când se deplasează în acțiuni de intervenție sau în misiuni care impun urgență
Explicație: Semnalul de culoare roșie al semaforului interzice trecerea tuturor participanților la trafic. Însă autovehiculele cu regim de circulație prioritar pot pătrunde în intersecție atunci când se deplasează în acțiuni de intervenție sau în misiuni care au caracter de urgență și au în funcțiune semnalele speciale luminoase și sonore pot încălca regulile de circulație, cu excepția celor care reglementează trecerea la nivel cu calea ferată și au obligația să respecte și semnalele, indicațiile și dispozițiile polițistului rutier. Prin urmare, acestea au voie să pătrundă în intersecție la culoarea roșie a semaforului.
Întrebare: În cazul în care, într-o intersecție, lângă semaforul în stare de funcționare este instalat indicatorul „Oprire“, sunteți obligat să respectați:
Variante de răspuns:
Semnificația indicatorului
Regula priorității de dreapta
Semnificația luminii semaforului
Răspuns corect: Semnificația luminii semaforului
Explicație: Participanții la trafic au obligația de a respecta semnalele luminoase cu prioritate față de indicatoarele de reglementare de prioritate. Semnificația indicatoarelor de reglementare de prioritate instalate lângă semafoare, se va respecta doar în situația în care semafoarele nu funcționează sau funcționează pe culoarea galbenă intermitentă.
Întrebare: Avertizarea sonoră se folosește:
Variante de răspuns:
Ori de câte ori este necesar, pentru evitarea unui pericol imediat
La trecerea pe lângă bicicliști
În localități, la apropierea de o trecere pentru pietoni
Răspuns corect: Ori de câte ori este necesar, pentru evitarea unui pericol imediat
Explicație: Avertizarea sonoră se folosește ori de câte ori este necesar, pentru evitarea unui pericol imediat. Chiar dacă pe drumul pe care circulați este instalat indicatorul „Claxonarea interzisă” puteți folosi avertizarea sonoră pentru evitarea unui pericol imediat.
Întrebare: Depășirea vehiculelor pe drumurile publice este interzisă:
Variante de răspuns:
Pe sectorul de drum unde s-a format o coloană de autovehicule în așteptare, dacă prin aceasta se intră pe sensul opus de circulație
În intersecțiile dirijate doar cu indicatoare rutiere
Atunci când cel depășit este remorcat și are puse în funcțiune luminile de avarie
Răspuns corect: Pe sectorul de drum unde s-a format o coloană de autovehicule în așteptare, dacă prin aceasta se intră pe sensul opus de circulație
Explicație: Vă este interzis să depășiți o coloană de vehicule aflate în așteptare, dacă prin această manevra se intră pe sensul opus de circulație. Această interzicere o aveți în toate situațiile în care s-a format o coloană de vehicule în așteptare, chiar și în cazul coloanelor de vehicule oprite la culoarea roșie a semaforului sau la trecerile de cale ferată. Depășirea vă este interzisă în intersecțiile cu circulație nedirijată, prin urmare, în intersecțiile dirijate doar prin indicatoare rutiere vă este permisă depășirea vehiculelor. Nu vă este interzisă depășirea atunci când cel depășit este remorcat și are puse în funcțiune luminile de avarie. În acest caz, depășind un ansamblu de vehicule, trebuie să sporim atenția mai mult decât la depășirea vehiculelor.
Întrebare: Sunteți obligat să nu depășiți viteza de 50 km/h în afara localităților, în următoarele situații:
Variante de răspuns:
Când partea carosabilă este acoperită cu mâzgă
La coborârea drumurilor în pantă
La întâlnirea indicatorului „prioritate pentru circulația din sens invers“
Răspuns corect: Când partea carosabilă este acoperită cu mâzgă
Explicație: Aveți obligația de a circula cu o viteză care să nu depășească 30 km/h în localități și 50 km/h în afara localităților atunci când partea carosabilă este acoperită cu polei, gheață, zăpadă bătătorită, mâzgă sau piatră cubică umedă. În aceste situații riscul de a se produce accidente de circulație este foarte mare. Nu aveți obligația de a circula cu o viteză care să nu depășească 50 km/h în afara localităților la coborârea drumurilor în pantă. La întâlnirea indicatorului „Prioritate pentru circulația din sens invers” nu aveți obligația de a circula cu o viteză care să nu depășească 50 km/h în afara localităților. Acesta se întâlnește la 10 - 20 de metri înaintea sectorului de drum îngustat unde nu au loc să circule două vehicule unul pe lângă celălalt și obligă pe conducătorul de vehicul care circulă în sensul săgeții roșii să acorde prioritate vehiculelor care vin din sens opus, pe sectorul de drum îngustat care urmează.
Întrebare: Este permisă deținerea, montarea sau folosirea la autovehicule a sistemelor care perturbă buna funcționare a dispozitivelor de supraveghere a traficului?
Variante de răspuns:
Da
Nu
Acest aspect nu este stabilit legal
Răspuns corect: Nu
Explicație: Deținerea, montarea sau folosirea în circulația pe drumurile publice a dispozitivelor care perturbă (ANTI-RADAR) funcționarea normală a dispozitivelor de măsurare a vitezei este interzisă. În schimb, dispozitivele de detectare a aparatelor radar (detector radar) sunt permise de lege, acestea doar avertizează conducătorul auto despre existența unui aparat radar în zonă, fără a perturba buna funcționare a dispozitivelor de măsurare a vitezei. Trebuie reținut că legislația rutieră permite folosireadetectoarelor de radar, dar nu permite folosireaanti-radarelor.
Întrebare: În ce situații sunteți obligat să acordați prioritate de trecere?
Variante de răspuns:
Într-o intersecție nedirijată, atunci când pătrundeți pe un drum național, venind de pe un drum județean
La întâlnirea indicatorului „drum cu prioritate“
La întâlnirea pietonilor aflați pe sensul de mers opus
Răspuns corect: Într-o intersecție nedirijată, atunci când pătrundeți pe un drum național, venind de pe un drum județean
Explicație: La intersecția nedirijată a două drumuri de categorii diferite nu se aplică regula priorității de dreapta. Se va acorda prioritate vehiculelor care circulă pe „drumul superior”. Prin urmare, atunci când veniți de pe un drum județean și doriți să pătrundeți pe un drum național, aveți obligația de a acorda prioritate vehiculelor care circulă pe drumul național. La întâlnirea indicatorului „Drum cu prioritate” NU sunteți obligat să acordați prioritate de trecere. La întâlnirea acestui indicator aveți prioritate de trecere. Aveți obligația să acordați prioritate de trecere pietonului care traversează drumul public, prin loc special amenajat, marcat și semnalizat corespunzător ori la culoarea verde a semaforului destinat lui,atunci când acesta se află pe sensul de mers al vehiculului. Dar în varianta C de răspuns nu se specifică dacă pietonul se află în traversare pe o trecere pentru pietoni. Chiar dacă pietonul se află pe o trecere pentru pietoni marcată și semnalizată corespunzător, tot nu aveți obligația să îi acordați prioritate, deoarece acesta este pe sensul opus de circulație, după cum se specifică în varianta de răspuns.
Întrebare: Conducătorii de vehicule trebuie să respecte regulile de circulație, generale și particulare, în următoarea ordine:
Variante de răspuns:
Semnalele, indicațiile și dispozițiile polițistului rutier; semnalele speciale de avertizare, luminoase sau sonore, ale autovehiculelor cu regim de circulație prioritară; semnalizarea temporară
Semnalele, indicațiile și dispozițiile polițistului rutier; semnalizarea temporară; semnalele speciale de avertizare, luminoase sau sonore, ale autovehiculelor cu regim de circulație prioritară
Semnalele speciale de avertizare, luminoase sau sonore, ale autovehiculelor cu regim de circulație prioritară; semnalele, indicațiile și dispozițiile polițistului rutier; semnalizarea temporară
Răspuns corect: Semnalele, indicațiile și dispozițiile polițistului rutier; semnalele speciale de avertizare, luminoase sau sonore, ale autovehiculelor cu regim de circulație prioritară; semnalizarea temporară
Explicație: Participanții la trafic trebuie să respecte regulile de circulație, semnalele, indicațiile și dispozițiile polițistului rutier, precum și semnificația diferitelor tipuri de mijloace de semnalizare rutieră, în următoarea ordine de prioritate:
Întrebare: Pentru care dintre faptele de mai jos se aplică măsura reținerii permisului de conducere?
Variante de răspuns:
Pentru neoprirea la semnalul regulamentar al polițistului
Pentru nerespectarea dispozițiilor legale referitoare la depășire
Pentru nerespectarea normelor privind folosirea luminilor pe timp de noapte
Răspuns corect: Pentru neoprirea la semnalul regulamentar al polițistului
Pentru nerespectarea dispozițiilor legale referitoare la depășire
Explicație: Neoprirea la semnalul regulamentar al polițistului rutier se consideră contravenție și se sancționează cu amenda contravențională prevăzută în clasa a II-a de sancțiuni și cu suspendarea exercitării dreptului de a conduce pe o perioadă de 30 de zile. Pentru această contravențiese dispune măsura de reținere a permisului de conducereîn vederea suspendării dreptului de a conduce. Nerespectarea regulilor privind depășirea se consideră contravenție și se sancționează cu amenda contravențională prevăzută în clasa a III-a de sancțiuni și cu suspendarea exercitării dreptului de a conduce pe o perioadă de 60 de zile. Pentru această contravențiese dispune măsura de reținere a permisului de conducereîn vederea suspendării dreptului de a conduce. Pentru nerespectarea normelor privind folosirea luminilor pe timp de noapte nu se aplică reținerea permisului de conducere. Pentru această faptă se aplică puncte de penalizare și amendă, în funcție de norma încălcată referitoare la folosirea luminilor pe timp de noapte.
Întrebare: Care dintre variantele de mai jos reprezintă calități ale unui ulei de motor?
Variante de răspuns:
Culoarea
Vâscozitatea
Punctul de congelare
Răspuns corect: Vâscozitatea
Punctul de congelare
Explicație: Uleiul de motor trebuie să aibă o vâscozitate optimă, care să permită rotirea ușoară a arborelui cotit, pentru a curge suficient de repede și a unge toate componentele motorului aflate în mișcare. Prin urmare, vâscozitatea constituie o calitate a uleiului de motor. Uleiul de motor trebuie să își păstreze vâscozitatea optimă, chiar și pe timp de iarnă, pentru a permite pornirea motorului și ungerea eficientă a componentelor motorului chiar și la temperaturi extrem de scăzute. Deci punctul lui de congelare trebuie să fie la temperaturi cât mai joase. Prin urmare, punctul de congelare constituie o calitate a uleiului de motor.
Întrebare: Care este poziția corectă a conducătorului auto în timpul conducerii?
Variante de răspuns:
Să fie cât mai concentrat, să țină volanul strâns și privirea îndreptată numai înainte și să stea cât mai aproape de parbriz
Să stea cât mai confortabil pe scaun, cu capul rezemat de tetieră și cu ambele mâini pe volan, în zona orelor 10:00-14:00
Cea mai corectă poziție în timpul conducerii auto este aceea care previne apariția somnului
Răspuns corect: Să stea cât mai confortabil pe scaun, cu capul rezemat de tetieră și cu ambele mâini pe volan, în zona orelor 10:00-14:00
Explicație: Sfaturile enumerate la această variantă de răspuns nu sunt corecte, acestea ar produce multă oboseală. Privirea trebuie să fie una distributivă, în niciun caz doar pe direcția înainte. Poziția cât mai aproape de parbriz sau de volan este una periculoasă, în cazul unei tamponări, airbag-ul se va declanșa și vă va lovi cu o viteza foarte mare în zona pieptului. Poziția corectă a conducătorului auto în timpul conducerii este aceea în care stă cât mai confortabil pe scaun pentru a rezista cât mai mult la volan, stând cu capul rezemat de tetieră pentru a micșora stresul fizic din zona cervicală și poziționând ambele mâini pe volan, în zona orelor 10:00-14:00. Poziția mâinilor în zona orelor 10:00-14:00 vă va oferi cea mai bună percepție a volanului si cel mai bun control. O poziție greșită a mâinilor pe volan este cu o singură mână, la ora 12:00. Această poziție este necorespunzătoare deoarece vă îngreunează manevrarea volanului și mai rău de atât, în situația în care airbag-ul se declanșează, mâna va fi împinsă către dumneavoastră, situație în care veți fi lovit de propria mână cu o viteză foarte mare. Nu există o poziție ideală pentru a preveni stările de somnolență și nici nu este bine să vă bazați pe astfel de mituri.
Întrebare: În care dintre următoarele cazuri, pe lângă amenda contravențională, se reține și permisul de conducere?
Variante de răspuns:
Neoprirea la semnalul persoanelor autorizate din zona de lucrări la drumul public
Nerespectarea semnalelor polițiștilor la trecerea coloanelor oficiale
Neoprirea la semnalul agentului de cale ferată
Răspuns corect: Nerespectarea semnalelor polițiștilor la trecerea coloanelor oficiale
Explicație: Neoprirea la semnalul persoanelor autorizate din zona de lucrări la drumul public este considerată contravenție și se sancționează cu amendă contravențională prevăzută în clasa a II-a de sancțiuni. Pentru această faptă nu se aplică și măsura de reținere a permisului de conducere. Nerespectarea regulilor de circulație la trecerea unei coloane oficiale ori intercalarea într-o astfel de coloană, se consideră contravenție și se sancționează cu amenda contravențională prevăzută în clasa a III-a de sancțiuni și cu suspendarea exercitării dreptului de a conduce pe o perioadă de 60 de zile. Pentru această contravenție se dispune măsura de reținere a permisului de conducere în vederea suspendării dreptului de a conduce. Nerespectarea semnalelor, indicațiilor și dispozițiilor polițistului rutier aflat în exercitarea atribuțiilor de serviciu, se consideră contravenție și se sancționează cu amenda contravențională prevăzută în clasa a II-a de sancțiuni și cu suspendarea exercitării dreptului de a conduce pe o perioadă de 30 de zile. Pentru această contravenție se dispune măsura de reținere a permisului de conducere în vederea suspendării dreptului de a conduce. Neoprirea la semnalul agentului de cale ferată este considerată contravenție și se sancționează cu amenda contravențională prevăzută în clasa a IV-a de sancțiuni și cu aplicarea a 6 puncte depenalizare. Pentru această faptă nu se aplică și măsura de reținere a permisului de conducere.
Întrebare: În care dintre situații se dispune imobilizarea unui vehicul?
Variante de răspuns:
Conducătorul acestuia nu are asupra sa permisul de conducere
Starea tehnică a vehiculului deteriorează drumul public sau afectează mediul
Conducătorul autovehiculului nu are asupra sa certificatul de înmatriculare
Răspuns corect: Starea tehnică a vehiculului deteriorează drumul public sau afectează mediul
Explicație: Nu se dispune imobilizarea unui vehiculul în cazul în care conducătorul nu are asupra sa certificatul de înmatriculare sau permisul de conducere. Această contravenție se sancționează cu amenda prevăzută în clasa a III-a de sancțiuni. Dacă starea tehnică a autovehiculului deteriorează drumul public sau afectează mediul, se va sancționa contravențional și se va dispune imediatmăsura de imobilizare a acestuia.